CELEX: 22009D0160
Language: et
Date: 2009-12-04 00:00:00
Title: EMP Ühiskomitee otsus nr 160/2009, 4. detsember 2009 , millega muudetakse Euroopa Majanduspiirkonna lepingu protokolli nr 31 (koostöö kohta teatavates valdkondades väljaspool nelja vabadust)

11.3.2010   
            
            
               ET
            
            
               Euroopa Liidu Teataja
            
            
               L 62/67
            
         EMP ÜHISKOMITEE OTSUS
   nr 160/2009,
   4. detsember 2009,
   millega muudetakse Euroopa Majanduspiirkonna lepingu protokolli nr 31 (koostöö kohta teatavates valdkondades väljaspool nelja vabadust)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artikleid 86 ja 98,
   ning arvestades järgmist:
   
               (1)
            
            
               Lepingu protokolli nr 31 on muudetud EMP Ühiskomitee 3. juuli 2009. aasta otsusega nr 92/2009 (1).
            
         
               (2)
            
            
               On asjakohane laiendada lepinguosaliste koostööd nii, et see hõlmaks nõukogu 18. juuli 1994. aasta määrust (EÜ) nr 2062/94 (Euroopa tööohutuse ja töötervishoiu agentuuri loomise kohta), (2) mida on muudetud nõukogu määrustega (EÜ) nr 1643/95, (3) (EÜ) nr 1654/2003 (4) ja (EÜ) nr 1112/2005 (5).
            
         
               (3)
            
            
               Seepärast tuleks lepingu protokolli nr 31 muuta, et kõnealune laiendatud koostöö saaks alata 1. jaanuarist 2010,
            
         ON TEINUD JÄRGMISE OTSUSE:
   Artikkel 1
   Lepingu protokolli nr 31 artiklisse 5 tuleb lisada järgmine lõige:
   
      
                  „11.
               
               
                  
                              a)
                           
                           
                              EFTA riigid osalevad täies mahus järgmise ühenduse õigusaktiga loodud Euroopa tööohutuse ja töötervishoiu agentuuri (edaspidi „agentuur”) töös:
                              
                                          —
                                       
                                       
                                          
                                             31994 R 2062: nõukogu määrus (EÜ) nr 2062/94, 18. juuli 1994, Euroopa tööohutuse ja töötervishoiu agentuuri loomise kohta (EÜT L 216, 20.8.1994, lk 1), mida on muudetud järgmiste õigusaktidega:
                                       
                                    
                                          —
                                       
                                       
                                          
                                             31995 R 1643: nõukogu määrus (EÜ) nr 1643/95, 29. juuni 1995 (EÜT L 156, 7.7.1995, lk 1),
                                       
                                    
                                          —
                                       
                                       
                                          
                                             32003 R 1654: nõukogu määrus (EÜ) nr 1654/2003, 18. juuni 2003 (ELT L 245, 29.9.2003, lk 38),
                                       
                                    
                                          —
                                       
                                       
                                          
                                             32005 R 1112: nõukogu määrus (EÜ) nr 1112/2005, 24. juuni 2005 (ELT L 184, 15.7.2005, lk 5).
                                       
                                    
                        
                              b)
                           
                           
                              EFTA riigid toetavad rahaliselt punktis a nimetatud tegevust vastavalt lepingu artikli 82 lõike 1 punktile a ja protokollile nr 32.
                           
                        
                              c)
                           
                           
                              EFTA riigid osalevad täies mahus haldusnõukogu töös ning neil on samad õigused ja kohustused kui Euroopa Liidu liikmesriikidel, välja arvatud hääleõigus.
                           
                        
                              d)
                           
                           
                              EFTA riigid teavitavad kuue kuu jooksul alates EMP Ühiskomitee 4. detsembri 2009. aasta otsuse nr 160/2009 jõustumisest agentuuri oma siseriiklike tööohutuse ja -tervishoiu alase info võrkude põhiosadest vastavalt määruse (EÜ) nr 2062/94 (nagu seda on hiljem muudetud) artiklile 4.
                           
                        
                              e)
                           
                           
                              EFTA riigid määravad eelkõige punktis d sätestatud ajavahemiku jooksul asutused, kes koordineerivad ja/või edastavad agentuurile vajalikku riikliku tasandi infot.
                           
                        
                              f)
                           
                           
                              EFTA riigid teatavad agentuurile ka nende riigi territooriumil loodud institutsioonide nimed, kes võivad agentuuriga teatud erilist huvi pakkuvatel teemadel koostööd teha ja seega toimida võrgu teemakeskustena.
                           
                        
                              g)
                           
                           
                              Kolme kuu jooksul alates punktides d, e ja f osutatud teabe saamisest vaatab haldusnõukogu võrgu põhielemendid läbi, et võtta arvesse EFTA riikide osalust.
                           
                        
                              h)
                           
                           
                              Agentuur on juriidiline isik. Tal on kõigis lepinguosaliste riikides kõige laialdasem õigus- ja teovõime, mis juriidilistele isikutele vastavalt nende riikide seadustele antakse.
                           
                        
                              i)
                           
                           
                              EFTA riigid kohaldavad agentuuri ja selle töötajate suhtes Euroopa ühenduste privileegide ja immuniteetide protokolli.
                           
                        
                              j)
                           
                           
                              Erandina Euroopa ühenduste muude teenistujate teenistustingimuste (nii nagu see on kehtestatud nõukogu määrusega EMÜ, Euratom, ESTÜ nr 259/68) (6) artikli 12 lõike 2 punktist a võib kõnealuse agentuuri tegevdirektor võtta EFTA riikide täieõiguslikke kodanikke tööle lepingu alusel.
                           
                        
                              k)
                           
                           
                              Vastavalt lepingu artikli 79 lõikele 3 kohaldatakse käesoleva lõike suhtes lepingu VII osa (Institutsioonilised sätted).
                           
                        
                              l)
                           
                           
                              Määruse (EÜ) nr 2062/94 kohaldamisel kohaldatakse Euroopa Parlamendi ja nõukogu 30. mai 2001. aasta määrust (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) (7) ka kõikide EFTA riike käsitlevate agentuuri dokumentide kohta.
                           
                        
            
   Artikkel 2
   Käesolev otsus jõustub EMP Ühiskomitee viimasele teavitamisele järgneval päeval vastavalt lepingu artikli 103 lõikele 1 (8).
   Seda kohaldatakse alates 1. jaanuarist 2010.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 4. detsember 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
      
   
   
      (1)  ELT L 277, 22.10.2009, lk 47.
   
      (2)  EÜT L 216, 20.8.1994, lk 1.
   
      (3)  EÜT L 156, 7.7.1995, lk 1.
   
      (4)  ELT L 245, 29.9.2003, lk 38.
   
      (5)  ELT L 184, 15.7.2005, lk 5.
   
      (6)  EÜT L 56, 4.3.1968, lk 1.
   
      (7)  EÜT L 145, 31.5.2001, lk 43.”
   
      (8)  Põhiseadusest tulenevad nõuded on nimetatud.